สวัสดีค่ะ หนูเป็นคนที่กินยาคุมแบบ28มาเป็นเวลาสัก6-7เดือนแล้วค่ะ หนูพึ่งเป็นประจำเดือนวันที่11-14ตุลาคมค่ะ เริ่มเป็นช่วงเม็ดแป้งที่4. แล้ววันที่15หนูจะต้องเริ่มกินยาแผงใหม่เม็ดแรก แต่หนูก็ไปมีเพศสัมพันธุ์วันที่15ตุลาคมเหมือนกัน ก่อนจะกินยาคุมเม็ดแรกของแผงใหม่ค่ะ หนูจะท้องไหมคะ #ไม่ได้ใส่ถุงยางแต่ไม่ได้หลั่งใน หลั่งนอกคค่ะ
สวัสดีค่ะ หากได้ทานยาคุมกำเนิดต่อเนื่องมาหลายแผงแล้ว และที่ผ่านมาได้ทานยาถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะอยู่ในช่วงใดของการทานยาก็ตามดังนั้น หากได้มีเพศสัมพันธ์ในวันที่ต้องเริ่มทานยาคุมเม็ดแรกของแผงใหม่ และได้ทานยาไปในวันนั้นแล้ว ยาคุมกำเนิดก็จะสามารถป้องกันการตั้งครรภ์ได้ต่อเนื่องจากแผงเก่าค่ะ และหากได้ใช้การหลั่งนอกร่วมด้วย โอกาสในการตั้งครรภ์ก็จะน้อยลงไปอีกค่ะ